ananddey/assamese-wiki-corpus huggingface dataset:
চিটি লাইটছ (২০১৪ চলচ্চিত্ৰ)

চিটি লাইটছ ২০১৪ চনৰ হনছল মেহতা পৰিচালিত এখন ভাৰতীয় নাট্যধৰ্মী ছবি, য'ত ৰাজকুমাৰ ৰাও আৰু অভিনেত্ৰী পাত্ৰলেখাই মুখ্য চৰিত্ৰত অভিনয় কৰিছে। ই বাফটাৰ বাবে মনোনীত ব্ৰিটিছ ছবি “মেট্ৰ' মেনিলা”ৰ (২০১৩) পুনৰ্নিৰ্মাণ। মহেশ ভাট আৰু মুকেশ ভাটৰ সহযোগত ফক্স ষ্টাৰ ষ্টুডিঅ'ই এই ছবিখন প্ৰস্তুত কৰিছিল।

কাহিনীটোত ৰাজস্থানৰ এজন দুখীয়া কৃষকে পত্নী আৰু জীয়াৰী সহ, জীৱিকাৰ সন্ধানত মুম্বাইলৈ অহাৰ কথা কোৱা হৈছে। তাত তেওঁৰ পত্নীয়ে নাইট ক্লাবত কাম কৰা এজন এস্কৰ্টক লগ পায়, যিয়ে তেওঁলোকক এটা অট্টালিকাত অস্থায়ীভাৱে থকাৰ ব্যৱস্থা কৰে আৰু তেওঁ চাকৰি নোপোৱালৈকে পত্নীক বাৰ ডান্সাৰ হিচাপে কাম কৰিবলৈ পতিয়ন নিয়ায়। ২০১৪ চনৰ ৩০ মে'ত মুক্তি পোৱা ছবিখনে বেছিভাগ সমালোচকৰ পৰা যথেষ্ট প্ৰশংসা লাভ কৰে। মাত্ৰ ৩৫০ খন পৰ্দাত মুক্তি পোৱাৰ পিছতো চিটিলাইটছৰ উৎপাদন খৰচ কম হোৱা আৰু বক্স অফিচত সামঞ্জস্যপূৰ্ণ সংগ্ৰহৰ বাবে সফলতা লাভ কৰে।

নিৰ্মাণ

চিটিলাইটছ অভিনেত্ৰী অন্বিতা পালৰ প্ৰথম ছবি, যি তেওঁৰ পৰ্দা নাম পাত্ৰলেখাৰ দ্বাৰা পৰিচিত। যিহেতু অন্বিতাৰ মুখ্য অভিনেতা ৰাজকুমাৰ ৰাওৰ সৈতে সম্পৰ্ক আছিল, সেয়েহে ট্ৰেইলাৰ মুক্তি নোপোৱালৈকে প্ৰডাকচন হাউছে তেওঁৰ নাম প্ৰকাশ কৰা নাছিল। যেতিয়া প্ৰেছে মুখ্য অভিনেত্ৰীগৰাকীৰ বিষয়ে প্ৰশ্ন কৰি থাকিল, তেতিয়া ছবি নিৰ্মাতাসকলে এই প্ৰশ্নটো এৰাই চলে।

ছবিখন প্ৰথমে ২০১৪ চনৰ ১ মে'ত মুক্তি পোৱাৰ কথা আছিল যদিও ৩০ মে'লৈকে পিছুওৱা হয়।[9] ৫ মে'ত মুম্বাইৰ এটা অনুষ্ঠানত ২৬ মিনিটৰ ফুটেজৰ প্ৰিভিউ কৰা হৈছিল।

তথ্য সংগ্ৰহ

বাহ্যিক সংযোগ

শ্ৰেণী:হিন্দী চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
ধম্মপদ

ধম্মপদ বৌদ্ধ ধৰ্মৰ মূল গ্ৰন্থ ত্ৰিপিটকৰ অন্তৰ্গত খুদ্দক নিকায়ৰ দ্বিতীয় গ্ৰন্থ। ‘ধম্মপদ’ শব্দটো সংস্কৃত ‘ধৰ্মপদ’ৰ পালি ৰূপ। পালিত সংস্কৃতৰ ‘ৰেফ’ লুপ্ত হৈ ধ্বনিটো দ্বিত্ব হৈ পৰে। ধৰ্ম অৰ্থাৎ নীতি-নৈতিকতামূলক পথ লাভৰ উপায় অৰ্থতে ইয়াত সন্নিবিষ্ট গাথাসমূহক একেলগে ‘ধৰ্ম্মপদ' বুলি কোৱা হৈছে। এইসমূহ নৈতিক আৰু আধ্যাত্মিক ভাবমূলক বিভিন্ন গাথাৰ সংগ্ৰহ। ধম্মপদত ৪২৩টা গাথা আছে আৰু এইবিলাক ২৬টা বগত (বৰ্গত) বিভক্ত কৰা হৈছে।

ধম্মপদৰ বিষয়বস্তু

ধম্মপদে বৌদ্ধসাহিত্যৰ লগতে সমগ্ৰ ভাৰতীয় চিন্তা আৰু সাধনাকো অমৰ কৰি ৰাখিছে। বৌদ্ধধৰ্ম গ্ৰন্থৰ ভিতৰুৱা যদিও ইয়াত সন্নিবিষ্ট বাণীসমূহ সম্প্ৰদায়গত ধৰ্মৰ আদৰ্শৰ পৰা উৰ্ধত অৱস্থান কৰিছে। ইয়াৰ বাণীসমূহত চিৰকালীন
সৰ্বমানবিক কল্যাণ-মৈত্ৰীৰ আদৰ্শ পৰিলক্ষিত হয়। সেয়েহে ধৰ্ম্মপদৰ খ্যাতি সমগ্ৰ বিশ্বতে পৰিলক্ষিত হয়।

ধম্মপদৰ গুৰুত্ব

বৌদ্ধসকলৰ বিশ্বাস যে ধৰ্ম্মপদৰ সমস্ত বচন বুদ্ধ-বচন আৰু
বৌদ্ধধৰ্মৰ মূল সূত্ৰসমূহেই ধম্মপদৰ বক্তব্য। অৱেশ্য ধম্মপদৰ
বেছিভাগ গাথাই ত্ৰিপিটকৰ বিভিন্ন অংশৰ পৰাই সংগ্ৰহ আৰু বুদ্ধবচন বুলি কোৱা হ'লেও বহু গাথা হিন্দু আৰু জৈন ধৰ্মশাস্ত্ৰৰ লগত সম্পৰ্কযুক্ত; সেয়েহে এইবোৰ বিভিন্ন উৎসৰ পৰা সংগ্ৰহ কৰা বুলি ক'ব পাৰি। বিভিন্ন উৎসৰ পৰা নীতি-নৈতিকতামূলক কথা সংগ্ৰহ কৰি জনসাধাৰণৰ সু-উচ্চ জীৱন-যাপনৰ অৰ্থে জনসাধাৰণৰ মাজত নৈতিক আৰু আধ্যাত্মিক জ্ঞান প্ৰচাৰ কৰাই এই সংকলনৰ মূল লক্ষ্য আছিল। হিন্দু ধৰ্মত গীতাৰ যি স্থান বৌদ্ধধৰ্মতো ধম্মপদৰ স্থান একে বুলি কোৱা হয়।

ধম্মপদৰ অনুবাদ

ধম্মপদ এখন অতি জনপ্ৰিয় গ্ৰন্থ। এই বাণীসমূহ প্ৰথমে পালি ভাষাত লিখা হৈছিল। পিছলৈ প্ৰাকৃত, সংস্কৃত, বৌদ্ধ-সংস্কৃত আদি ভাষাত ইয়াৰ অনুবাদ পোৱা যায়। প্ৰাচীন কালতে সংস্কৃত অথবা বৌদ্ধসংস্কৃতৰ আধাৰত চীনীয়, তিব্বতী আদি ভাষাতো অনূদিত হৈ প্ৰচাৰ হৈছিল। অসমীয়া ভাষালৈ ধম্মপদৰ অনুবাদ হৈছে। সত্যেন্দ্ৰ নাৰায়ণ গোস্বামীয়ে প্ৰথম ধম্মদৰ অসমীয়া অনুবাদ কৰে।

ধম্মপদৰ বগ্গসমূহ

ধম্মপদত ৪২৩টা গাথা আছে আৰু এইবিলাক
২৬টা বগত (বৰ্গত) বিভক্ত কৰা হৈছে:
যমক
অপমাদ (অপ্ৰমাদ),
চিত্ত,
পুপ্‌ফ (পুষ্প),
বাল,
পণ্ডিত,
অৰহণ্ত,
সহস (সহস্ৰ),
পাপ,
দণ্ড,
জৰা,
অত্ত (আত্ম),
লোক,
বুদ্ধ,
সুখ,
পিয়(প্ৰিয়),
কোধ (ক্ৰোধ),
মল,
ধম্ম,
মগ (মাৰ্গ),
পকিল্পক (প্ৰকীৰ্ণক—বিবিধ),
নিৰয় (নৰক),
নাগ,
তন্থা (তৃষ্ণা),
ভিক্খু আৰু
ব্ৰাহ্মণবগো।

তথ্য সংগ্ৰহ

শ্ৰেণী:বৌদ্ধ ধৰ্ম
নল টেঙা

নল টেঙা হৈছে লতাজাতীয় উদ্ভিদ। ইয়াৰ পাত, কাণ্ড আদিৰ সোৱাদ টেঙা। সাধাৰণতে নল টেঙা বুলিলে কেইবাবিধো লতাক বুজায়।
টেট্ৰাষ্টিগ্‌মা লিউক’ষ্টেফাইলাম (Tetrastigma leucostaphylum), টেট্ৰাষ্টিগ্‌মা এংগুষ্টিফলিয়া (Tetrastigma angustifolia) আদি। বহু ঠাইত চেপেটা লতা (বৈজ্ঞানিক নাম: Cayratia trifolia) নামৰ ভিটাচিয়া পৰিয়ালৰ অন্তৰ্গত এবিধ টেঙা সোৱাদযুক্ত লতাজাতীয় উদ্ভিদকো নল টেঙা বুলি কয়। অসমীয়া সমাজত নলটেঙা আৰু মাছৰ টেঙা জোল অতি জনপ্ৰিয় খাদ্য।

তথ্য সংগ্ৰহ

শ্ৰেণী:লতা
এমা মায়াৰ্ছ

এমা এলিজাবেথ মায়াৰ্ছ (ইংৰাজী: এমা এলিজাবেথ মায়াৰ্ছ; জন্ম: ২ এপ্ৰিল, ২০০২) এগৰাকী আমেৰিকান অভিনেত্ৰী। নেটফ্লিক্সৰ ধাৰাবাহিক ৱেডনেছডে (২০২২–বৰ্তমান)ত এনাইড চিনক্লেয়াৰৰ চৰিত্ৰত অভিনয় কৰাৰ বাবে তেওঁ বিশেষভাৱে পৰিচিত। তাৰ পিছত তেওঁ টেলিভিছন ধাৰাবাহিক এ গুড গাৰ্লছ গাইড টু মাৰ্ডাৰ (২০২৪)ত অভিনয় কৰে, লগতে ফেমিলি চুইচ (২০২৩) আৰু এ মাইনক্ৰাফ্ট মুভি (২০২৫) ছবিত অভিনয় কৰে। পিছৰখন ছবিৰ বাবে তেওঁ নিক'ল'ডিয়ান কিডছ চয়ছ বঁটা লাভ কৰে। ২০২৬ চনত তেওঁ ফৰ্বছ ৩০ আণ্ডাৰ ৩০ তালিকাত স্থান লাভ কৰে।

প্ৰাথমিক জীৱন

এমা এলিজাবেথ মায়াৰ্ছৰ জন্ম হৈছিল ২০০২ চনৰ ২ এপ্ৰিলত ফ্ল'ৰিডাৰ অৰলেণ্ডোত। দুজন উকীলৰ সন্তান, তেওঁ চাৰিগৰাকী ভগ্নীৰ ভিতৰত দ্বিতীয়গৰাকী; আটাইকেইগৰাকী ভগ্নীয়েই হোমস্কুল সমবায়ত অধ্যয়ন কৰিছিল। প্ৰথম অৱস্থাত নৃত্যশিল্পী হ’ব বিচৰা এমাই ডাঙৰ ভনীয়েকৰ সৈতে অডিচনলৈ যোৱাৰ পাছত ৫ বছৰ বয়সত অভিনয়ৰ প্ৰতি আগ্ৰহ প্ৰকাশ কৰে। নিজকে অন্তৰ্মুখী বুলি বৰ্ণনা কৰা এমাই কৈছে যে হোমস্কুলৰ পৰিৱেশত সম্প্ৰদায়ৰ অনুভূতি বিচাৰি পোৱাটো কঠিন আছিল; কিন্তু নৃত্য আৰু স্থানীয় নাট্য আদি পাঠ্যক্ৰমৰ বাহিৰৰ কাৰ্যকলাপত জড়িত হোৱাত এই অনুভূতি লাঘৱ হৈছিল। ১২ বছৰ বয়সত তেওঁ অভিনয়ৰপৰা বিৰতি লয় আৰু প্ৰতিযোগিতামূলক নৃত্যৰ প্ৰতি মনোযোগ দিয়ে। ১৬ বছৰ বয়সত তেওঁ পৰিয়ালসহ জৰ্জিয়াৰ আটলাণ্টালৈ স্থানান্তৰিত হয়, য’ত তেওঁ অভিনয়ক অধিক গুৰুত্বসহকাৰে অনুসৰণ কৰিবলৈ আৰম্ভ কৰে।

যৌৱনত মায়াৰ্ছ ইমো আৰু বিকল্প ৰক সংগীতৰ অনুৰাগী হৈ উঠে; তেওঁ টুৱেণ্টি ৱান পাইলটছ, পেনিক! এট দ্য ডিস্কো, আৰু ফল আউট বয় আদি বেণ্ডৰ লগতে ইউটিউব সৃষ্টিকৰ্তা ডেন আৰু ফিলৰো অনুৰাগী আছিল। তেওঁ ষ্টাৰ ৱাৰ্ছ আৰু দ্য লৰ্ড অৱ দ্য ৰিংছ চলচ্চিত্ৰ শৃংখলাৰ অনলাইন অনুৰাগী গোটৰো অংশ আছিল; এই দুয়োটাই তেওঁৰ ফেণ্টাছি ধাৰাৰ প্ৰতি আগ্ৰহ অনুপ্ৰাণিত কৰিছিল।

অন্যান্য উদ্যোগ

মায়াৰ্ছে ফেশ্বন হাউচ কোচ আৰু কেলভিন ক্লেইন, লগতে প্ৰযুক্তি কোম্পানী চেমচাঙৰ দৰে ব্ৰেণ্ডৰ সৈতে অংশীদাৰিত্ব কৰিছে। ২০২৩ চনৰ গিভিং টিউজডেৰ বাবে তেওঁ আমেৰিকাৰ খুচুৰা বিক্ৰেতা ক্লেয়াৰ'ছৰ সৈতে অংশীদাৰিত্ব কৰিছিল, অলাভজনক চিকিৎসা নিগম ছেইণ্ট জুড শিশু গৱেষণা হাস্পতালৰ সমৰ্থনত।

ব্যক্তিগত জীৱন

মায়াৰ্ছ খ্ৰীষ্টান পৰিয়ালত ডাঙৰ-দীঘল হৈছিল, কিন্তু পিছলৈহে তেওঁ সক্ৰিয়ভাৱে ধৰ্ম পালন কৰিবলৈ আৰম্ভ কৰে, যেতিয়া তেওঁ নিজৰ ভাষাত ক’লে যে জীৱনৰ সঁচাকৈয়ে প্ৰত্যাহ্বানজনক এটা সময়ত তেওঁ ঈশ্বৰক বিচাৰি পাইছিল।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
আলেমান্নিস্কি ৱিকিপিডিয়া

আলেমান্নিস্কি ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ আলেমান্নিস্কি সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত আলেমান্নিস্কি ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

আলেমান্নিস্কি ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
পদ্মিনী কোলহাপুৰী

পদ্মিনী কোলহাপুৰী (; ১ নবেম্বৰ ১৯৬৫) মূলতঃ হিন্দী চলচ্চিত্ৰৰ সৈতে জড়িত এগৰাকী ভাৰতীয় অভিনেত্ৰী আৰু কণ্ঠশিল্পী। তেওঁ ১৯৭২ চনত সাত বছৰ বয়সত শিশুশিল্পী ৰূপে জিদ্দী (১৯৭৬) আৰু ড্ৰীমগাৰ্ল্ (১৯৭৭) ছবিৰে অভিনয় জগতত প্ৰবেশ কৰে। ইয়াৰ পিছত সত্যম শিৱম সুন্দৰমত (১৯৭৮) তেওঁ মূল নাৰী চৰিত্ৰ ৰূপাৰ কিশোৰী কালৰ চৰিত্ৰত অভিনয় কৰে। পোন্ধৰ বছৰ বয়সত কোলহাপুৰীয়ে প্ৰতিশোধমূলক কাহিনীৰ ছবি ইনচাফ কা তৰাজুৰ (১৯৮০) বাবে শ্ৰেষ্ঠ সহযোগী অভিনেত্ৰীৰ আৰু পোন্ধৰ বছৰ বয়সত ট্ৰেজিক ৰোমাঞ্চ প্ৰেম ৰোগৰ (১৯৮২) বাবে শ্ৰেষ্ঠ অভিনেত্ৰীৰ ফিল্মফেয়াৰ বঁটা পায়। তেওঁ আছিল এই দুটা শিতানত বঁটা পোৱা দ্বিতীয় কম বয়সীয়া অভিনেত্ৰী। তেওঁ সৌতন (১৯৮৩) ছবিৰ বাবে শ্ৰেষ্ঠ সহযোগী অভিনেত্ৰীৰ আৰু প্যায় ঝুকতা নেহীৰ (১৯৮৫) বাবে শ্ৰেষ্ঠ অভিনেত্ৰীৰ ফিল্মফেয়াৰ মনোনয়নো লাভ কৰিছিল।

তেওঁলোকৰ পৰিয়ালটোৱে কোলহাপুৰী উপাধি গ্ৰহণ কৰিছিল, কিয়নো তেওঁলোক মহাৰাষ্ট্ৰৰ কোলহাপুৰৰ মূল নিবাসী আছিল। তেওঁৰ মাক কৰ্ণাটক মাঙ্গালোৰৰ কোংকণীভাষী এটা ব্ৰাহ্মণ পৰিয়ালৰ সন্তান আৰু পণ্ডিত দীননাথ মংগেশকাৰৰ অৰ্ধ-ভগ্নী। দেউতাক পান্ধাৰীনাথ এজন প্ৰতিভাশালী বীণাবাদক আছিল। সংগীত নাটকৰ পান্ধাৰীনাথৰ দেউতাক পণ্ডিত কৃষ্ণৰাও কোহলাপুৰীয়ে বৰোদা দৰবাৰৰ পৃষ্ঠপোষকতা লাভ কৰিছিল। য়েইছা প্যাৰ কহাৰ কাম কৰি থকা অৱস্থাত তেওঁ প্ৰদীপ শৰ্মাক লগ পায়, যি ছবিখনৰ প্ৰযোজক আছিল। ১৯৮৬ চনত দুয়োৰো বিয়া হয়। ৫ ফেব্ৰুৱাৰী ১৯৯০ত তেওঁলোকৰ পুত্ৰ প্ৰিয়াংক কে. শৰ্মাৰ জন্ম হয়।

তথ্য উৎস

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা বিজয়ী
শ্ৰেণী:মাৰাঠী ব্যক্তি
শ্ৰেণী:ভাৰতীয় কণ্ঠশিল্পী
বেটুপাত

|alt=নিৰ্বাচিত প্ৰবন্ধ|link=ৱিকিপিডিয়া:নিৰ্বাচিত প্ৰবন্ধসমূহ|নিৰ্বাচিত প্ৰবন্ধনিৰ্বাচিত প্ৰবন্ধ

|alt=আপুনি জানেনে?|link=ৱিকিপিডিয়া:আপুনি জানেনে সংৰক্ষণ|আপুনি জানেনে?আপুনি জানেনে...

|alt=নিৰ্বাচিত চিত্ৰ|link=ৱিকিপিডিয়া:বেটুপাতৰ নিৰ্বাচিত চিত্ৰৰ সংৰক্ষণ|নিৰ্বাচিত চিত্ৰনিৰ্বাচিত চিত্ৰ

-
📽️নিৰ্বাচিত মিডিয়া
-

|

|

|alt=|link=ৱিকিপিডিয়ানৰ হাতপুথি
দেৱলিনা ভট্টাচাৰ্য্য

দেৱলিনা ভট্টাচাৰ্য্য এগৰাকী ভাৰতীয় টেলিভিছন অভিনেত্ৰী আৰু প্ৰশিক্ষিত ভাৰতনাট্যম নৃত্যশিল্পী।তেওঁ ষ্টাৰ প্লাছৰ দীৰ্ঘদিনীয়া জনপ্ৰিয় অনুষ্ঠান সাথ নিভানা সাথিয়াত গোপী মোদীৰ চৰিত্ৰত অভিনয় কৰাৰ বাবে পৰিচিত। বিগ বছ ১৩, বিগ বছ ১৪ আৰু বিগ বছ ১৫ আদি অনুষ্ঠানতো অংশগ্ৰহণ কৰিছিল।

জীৱন

দেৱলীনা ১৯৮৫ চনৰ ২২ আগষ্টত উজনি অসমৰ শিৱসাগৰ জিলাৰ এটি অসমীয়া-বাঙালী পৰিয়ালত জন্মগ্ৰহণ কৰে।মাক আৰু সৰু ভায়েকৰ সৈতে বৰ্তমান গুৰুগ্ৰামত থাকে।

কেৰিয়াৰ

দেৱলিনা এগৰাকী টেলিভিছন অভিনেত্ৰী আৰু প্ৰশিক্ষিত ভাৰত্নট্যম নৃত্যশিল্পী। তেওঁ প্ৰথমে মুম্বাইৰ গিলি ইণ্ডিয়া লিমিটেডত গহনা ডিজাইনাৰ হিচাপে কাম কৰিছিল। যেতিয়া তেওঁ প্ৰথমবাৰ নৃত্য ৰিয়েলিটি ধাৰাবাহিক ডান্স ইণ্ডিয়া ডান্স ২ৰ বাবে অডিচন দিছিল তেতিয়া জনপ্ৰিয়তা লাভ কৰে।তেওঁ ২০১১ চনত NDTV Imagineৰ Sawaare Sabke Sapne Preetoৰ জৰিয়তে অভিনয়ৰ জগতত আত্মপ্ৰকাশ কৰে।

তথ্যসূত্ৰ

why
এলবাৰ্ট আইনষ্টাইন

এলবাৰ্ট আইনষ্টাইন জাৰ্মানীৰ উইটেনবাৰ্গ অঞ্চলৰ উল্ম চহৰত ১৮৭৯ খৃষ্টাব্দৰ ১৪ মাৰ্চত জন্মগ্ৰহণ কৰা এজন তাত্ত্বিক পদাৰ্থ বিজ্ঞানী। তেওঁৰ আপেক্ষিকতাবাদ তত্ত্ব আধুনিক পদাৰ্থ বিজ্ঞানৰ ভেটিস্বৰূপ। তাত্ত্বিক পদাৰ্থবিদ্যালৈ অৱদান বিশেষকৈ আলোক বিদ্যুৎ পৰিঘটনাৰ বাবে ১৯২১ চনত তেওঁক পদাৰ্থবিজ্ঞানৰ ন'বেল বঁটা প্ৰদান কৰা হয়।

উদ্ধৃতিসমূহ

আমি সমস্যা সৃষ্টি কৰাৰ সময়ত ব্যৱহাৰ কৰা একে ধৰণৰ চিন্তাধাৰা ব্যৱহাৰ কৰি সমস্যা সমাধান কৰিব নোৱাৰোঁ।
মানুহৰ বাবে মানুহতকৈ গুৰুত্বপূৰ্ণ বিষয় আৰু একো নাই।
জগতখন দুৰ্বোধ্য নহয়— এইটোৱেই হ’ল জগতৰ বিষয়ে আটাইতকৈ দুৰ্বোধ্য কথা।
কেৱল আনৰ বাবে জীয়াই থকা জীৱনটোহে এক সাৰ্থক জীৱন৷
সুখেই যদি জীৱনৰ লক্ষ্য হ’লহেঁতেন তেনেহ’লে আমাৰ আদৰ্শ হ’লহেঁতেন কুকুৰ, মেকুৰী, গৰু, ভেড়া।
বস্তু হিচাপে বাস্তৱত কিবা পোৱাৰ আগেয়ে তাক আমি কল্পনাত প্ৰথমে পাব লাগিব।
সুখেই যদি জীৱনৰ লক্ষ্য হ’লহেঁতেন, তেনেহ’লে আমাৰ আদৰ্শ হ’লহেঁতেন কুকুৰ, মেকুৰী আৰু ভেৰাৰ দৰে৷
যদি আপুনি এটি সুখী জীৱন যাপন কৰিব খোজে, তেন্তে ইয়াক এটা লক্ষ্যৰে সৈতে বান্ধি ৰাখক, কোনো ব্যক্তি অথবা বস্তুৰে সৈতে নহয়৷
অতীত, বৰ্তমান আৰু ভৱিষ্যতৰ মাজত থকা বৈসাদৃশ্যটো একধৰণৰ অচল-অটল বিভ্ৰমৰ বাদে আন একো নহয়।
শক্তি সদায় শক্তিয়েই, শক্তি সদায় এক৷ কেতিয়াও দুই নহয়৷
কল্পনা জ্ঞানতকৈ অধিক গুৰুত্বপূৰ্ণ৷
যিজন ব্যক্তিয়ে কেতিয়াও ভুল কৰা নাই, তেওঁ কেতিয়াও নতুন একো চেষ্টা কৰা নাই।
চকুৰে দেখা আৰু নিজৰ হৃদয়েৰে অনুভৱ কৰা মানুহৰ সংখ্যা খুব কম।
এনে নহয় যে মই বৰ বুদ্ধিমান; মাথোঁ মই সমস্যাৰ সৈতে আনতকৈ বেছি সময় কটাওঁ।
কালিৰ পৰা শিকক, আজিৰ বাবে জীয়াই থাকক, আৰু কাইলৈৰ আশা কৰক। আটাইতকৈ গুৰুত্বপূৰ্ণ কথাটো হ’ল কেতিয়াও প্ৰশ্ন কৰা বন্ধ নকৰিব।

উত্‍স

বাহ্যিক সংযোগ

উৎসৰ সৈতে প্ৰামাণিক এলবাৰ্ট আইনষ্টাইনৰ উক্তি

Collected Papers of Albert Einstein from Princeton University Press, in conjunction with the California Institute of Technology and the Hebrew University of Jerusalem
Official Einstein® website
Einstein at the American Institute of Physics
Einstein at the American Museum of Natural History
NOVA : Einstein Revealed at PBS
The Nobel Prize in Physics 1921 — Albert Einstein
Profile at the University of St Andrews, Scotland
Einstein on Science and Religion
Einstein's letter to Roosevelt
FBI files
Einstein family pictures
Einstein's wife: Mileva Maric
Albert Einstein Biography from "German-American corner: History and Heritage"
Official Einstein Archives Online : 3000 documents
Einstein Timeline
Albert Einstein Archive at the University of Jerusalem
Einstein Papers Project at Caltech (California Institute of Techology)
Living Einstein at the Max Planck Institute
Albert Einstein Online - a comprehensive listing of online resources about Einstein.
Audio excerpts of famous speeches: e=mc2 & relativity, Impossibility of atomic energy, arms race (From Time magazine archives)
Albert Einstein: The World as I see it.
Albert Einstein: Why Socialism?
Theory of relativity in 4-letter words or shorter
Einstein and Religion (1999) by Max Jammer (PDF document)
"Childish superstition: Einstein's letter makes view of religion relatively clear" in The Guardian (13 May 2008)

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:পদাৰ্থ বিজ্ঞানী
শ্ৰেণী:মৃত ব্যক্তি
শ্ৰেণী:পদাৰ্থ বিজ্ঞানৰ ন'বেল বঁটা বিজয়ী
ডেলিলা হাটুৱেল

ডেলিলা হাটুৱেল (, ; জন্ম: ১৫ নৱেম্বৰ, ১৯৮০) এগৰাকী ইজৰাইলী অলিম্পিক ফয়েল ফেন্সাৰ। তেওঁ ২০০৮ চনৰ গ্ৰীষ্মকালীন অলিম্পিকত ইজৰাইলক প্ৰতিনিধিত্ব কৰিছিল, আৰু এসময়ত ফেন্সিং খেলত বিশ্বৰ নৱম স্থানত আছিল।

জীৱনী

১৯৮০ চনত ইজৰাইলৰ একৰ নামৰ চহৰ এখনত হাটুৱেলৰ জন্ম হৈছিল। তেওঁৰ পেহী লিডিয়া হাটুৱেল-চুকাৰমেন আৰু তেওঁৰ খুৰা ইটজাক হাটুৱেলৰ দৰে তেওঁৰ ভাতৃ মাওৰো এগৰাকী তৰোৱাল খেলুৱৈ (Fencer)।

২০০৭ চনৰ জুলাই মাহত, বেলজিয়ামৰ গেণ্টত অনুষ্ঠিত হোৱা ইউৰোপীয় ফেন্সিং চেম্পিয়নশ্বিপত ব্যক্তিগত ফয়েলত হাটুৱেলে ষষ্ঠ স্থান দখল কৰিছিল। ২০০৮ চনত, তেওঁ ফেন্সিং বিশ্বকাপ চাৰ্কিটত শীৰ্ষ ১০-ৰ ভিতৰত স্থান লাভ কৰিছিল, আৰু বিশ্বৰ শীৰ্ষ ১৬-ৰ ভিতৰত স্থান লাভ কৰিবলৈ সক্ষম হৈছিল। ইজৰাইলৰ ত্জ্ৰিফিনৰ আছাফ হাৰোফে মেডিকেল চেণ্টাৰত এটি হাইপাৰবেৰিক অক্সিজেন চেম্বাৰত তেওঁৰ চিকিৎসা কৰা হৈছিল যাতে ২০০৮ চনৰ গ্ৰীষ্মকালীন অলিম্পিকত অংশগ্ৰহণ কৰিবলৈ যথেষ্ট সুস্থ হৈ পৰে। উচ্চ চাপত অক্সিজেনৰ সংস্পৰ্শলৈ আহিলে শৰীৰৰ স্বাভাৱিক আৰোগ্য প্ৰক্ৰিয়া ক্ষিপ্ৰ হয়। একমিনিট নৌহওঁতেই হাটুৱেলে খেলখন সমতালৈ আনিছিল যদিও অভাৰটাইমতে পৰাস্ত হয়। এই সন্দৰ্ভত হাটুৱেলে কয় যে, "মোৰ দুখ লাগিছে, কিন্তু এই পৰাজয়ৰ লগত মোৰ আঘাতৰ কোনো সম্পৰ্ক নাই। মই বৰ কঠিন খেল এখনত পৰাস্ত হʼলো।" অৱশ্যে হাৰেট‌্জ নামৰ বাতৰিকাকত এখনৰ সাংবাদিক এজনে কৈছিল যে “হাটুৱেলৰ আঁঠুৰ আঘাতটো যেন যন্ত্ৰণাদায়ক আছিল”।

২০১৪ চনত, তেওঁ হাংগেৰীৰ বুডাপেষ্টত অনুষ্ঠিত হোৱা ইউৰোপীয় গেমছ বাকু ছিনিয়ৰ মহিলা ফয়েল অৰ্হতা প্ৰতিযোগিতাত জয়ী হৈছিল।

২০১৫ চনত, তেওঁ ছুইজাৰলেণ্ডৰ মণ্ট্ৰেক্সত অনুষ্ঠিত হোৱা ইউৰোপীয় ছিনিয়ৰ মহিলা ফয়েল চেম্পিয়নশ্বিপত ২৪তম স্থান আৰু ২০১৬ চনত পোলেণ্ডৰ টৰুণত অনুষ্ঠিত হোৱা ইউৰোপীয় ছিনিয়ৰ মহিলা ফয়েল চেম্পিয়নশ্বিপত ৩১তম স্থান দখল কৰিছিল।`

২০১৬ চনত, হাটুৱেলে বিশ্বৰ ভিতৰতে নৱম স্থান লাভ কৰিছিল, আৰু ২০১৬ চনৰ ১৬ এপ্ৰিলত, চেক গণৰাজ্যৰ প্ৰাগত অনুষ্ঠিত হোৱা চেম্পিয়নেটছ ডি কোৱালিফিকেশন ইউৰোপিয়ানছত তেওঁৰ প্ৰদৰ্শনৰ বাবে ৰিঅ’ত অনুষ্ঠিত হোৱা গ্ৰীষ্মকালীন অলিম্পিক ২০১৬-ত মহিলা ফয়েলত খেলিবলৈ যোগ্যতা অৰ্জন কৰিছিল। কিন্তু, ইজৰাইল অলিম্পিক কমিটীয়ে আন্তঃৰাষ্ট্ৰীয় অলিম্পিক কমিটীতকৈ উচ্চ মানদণ্ড প্ৰয়োগ কৰিছিল। তেওঁ আন্তঃৰাষ্ট্ৰীয় অলিম্পিক কমিটীৰ মানদণ্ড পূৰণ কৰিছিল যদিও ইজৰাইল অলিম্পিক কমিটীৰ মানদণ্ড পূৰণ নোহোৱাত ২০১৬ চনৰ গ্ৰীষ্মকালীন অলিম্পিকত হাটুৱেলক খেলিবলৈ দিয়া হোৱা নাছিল।

তথ্য উৎস

বাহ্যিক সংযোগ

Delila Hatuel at Eurofencing (archived)
Delila Hatuel at nahouw.net (archived)

শ্ৰেণী:জীৱিত ব্যক্তি
শ্ৰেণী:ইজৰাইলৰ ব্যক্তি
শ্ৰেণী:ক্ৰীড়াবিদ
আৰাৱল্লী পৰ্বতমালা

আৰাৱল্লী পৰ্বতমালা (; বানানভেদে আৰাৱলী বুলিও লিখা হয়) হʼল উত্তৰ-পশ্চিম ভাৰতৰ এলানি পৰ্বতমালা। দক্ষিণ-পশ্চিম দিশত ই প্ৰায় ৬৭০ কিলোমিটাৰ (৪২০ মাইল) বিস্তৃত। ই দিল্লীৰ ওচৰত আৰম্ভ হৈ দক্ষিণ হাৰিয়ানা আৰু ৰাজস্থানৰ মাজেৰে গৈ গুজৰাটৰ আহমেদাবাদত শেষ হৈছে। আৰাৱল্লী পৰ্বতমালাৰ সৰ্বোচ্চ শৃংগ হʼল ৰাজস্থানৰ মাউণ্ট আবুত অৱস্থিত গুৰু শিখৰ, যাৰ উচ্চতা ১,৭২২ মিটাৰ (৫,৬৫০ ফুট)। আৰাৱল্লী পৰ্বতমালা ভাৰতৰ প্ৰাচীনতম ভংগিল পৰ্বতমালা। পেলিঅʼপ্ৰোটেৰোজোইক যুগতেই ইয়াৰ উৎপত্তি হৈছিল।

ব্যুৎপত্তি-তত্ত্ব

আৰাৱল্লী, "আৰা" আৰু "ৱলী" শব্দ দুটা লগ লাগি সৃষ্টি হোৱা এটা সংমিশ্ৰিত সংস্কৃত শব্দ। ইয়াৰ আক্ষৰিক অৰ্থ হʼল "শিখৰৰ শ্ৰেণী"।

চিত্ৰ বীথিকা

তথ্য উৎস

অতিৰিক্ত পঠন

Watershed Management in Aravali Foothills, by Gurmel Singh, S. S. Grewal, R. C. Kaushal. Published by Central Soil & Water Conservation Research & Training Institute, 1990.

বাহ্যিক সংযোগ

Aravali Range Homepage India Environment Portal
Rainfall

শ্ৰেণী:ভাৰতৰ ভূগোল
শ্ৰেণী:পৰ্বতমালা
সংহত শিশু বিকাশ সেৱা

সংহত শিশু বিকাশ সেৱা (ICDS) হৈছে
ভাৰতৰ এক চৰকাৰী কাৰ্যসূচী যিয়ে ৬ বছৰৰ তলৰ শিশু আৰু তেওঁলোকৰ মাতৃক পুষ্টিকৰ খাদ্য, প্ৰাক-বিদ্যালয় শিক্ষা, প্ৰাথমিক স্বাস্থ্যসেৱা, প্ৰতিষেধক, স্বাস্থ্য পৰীক্ষা, আৰু ৰেফাৰেল সেৱা প্ৰদান কৰে। ১৯৭৫ চনত এই আঁচনিখন আৰম্ভ কৰি ১৯৭৮ চনত মোৰাৰজী দেশাইৰ চৰকাৰে বন্ধ কৰি দিয়ে আৰু তাৰ পিছত অতি সোনকালেই ইন্দিৰা গান্ধীৰ বিৰোধীৰ সহযোগত চৰণ সিঙে পুনৰ আৰম্ভ কৰে।

দশম পঞ্চবাৰ্ষিক পৰিকল্পনাই আইচিডিএছক অংগনবাড়ী কেন্দ্ৰৰ সৈতেও সংযোগ কৰিছিল, যিবোৰ মূলতঃ গ্ৰাম্য অঞ্চলত স্থাপন কৰা হৈছিল, য’ত ফ্ৰণ্টলাইন কৰ্মীসকলে কাম কৰে। শিশুৰ পুষ্টি আৰু প্ৰতিষেধক উন্নত কৰাৰ উপৰি এই কাৰ্যসূচীৰ লক্ষ্য হৈছে ছোৱালীক ল'ৰাৰ দৰে সমান সম্পদ প্ৰদান কৰি লিংগ বৈষম্যৰ বিৰুদ্ধে যুঁজ দিয়া।
২০০৫ চনৰ এক অধ্যয়নত দেখা গৈছে যে আইচিডিএছ কাৰ্যসূচীয়ে পুষ্টিহীনতা হ্ৰাস কৰাত বিশেষ ফলপ্ৰসূ নাছিল, মূলতঃ কাৰ্যকৰীকৰণৰ সমস্যাৰ বাবে আৰু কাৰণ আটাইতকৈ দৰিদ্ৰ ৰাজ্যসমূহে কম কভাৰেজ আৰু পুঁজি লাভ কৰিছিল। বিশেষকৈ দুৰ্বল গোটৰ শিশুৰ বাবে পুষ্টিহীনতাৰ বিৰুদ্ধে যুঁজ দিয়াত আইচিডিএছৰ ব্যাপক নেটৱৰ্কে গুৰুত্বপূৰ্ণ ভূমিকা পালন কৰে।

পৃষ্ঠভূমি

ভাৰতত শিশুৰ মৃত্যুৰ হাৰ ৩.৪% আৰু পাঁচ বছৰৰ তলৰ শিশুৰ মৃত্যুৰ হাৰ ৩.৯%। পুষ্টি, টিকাকৰণ, শিক্ষাৰ অন্যান্য অভাৱৰ উপৰি ভাৰতৰ ২৫% নৱজাতকৰ ওজন কম। উন্নত দেশৰ মানদণ্ডতকৈ ভাৰতৰ পৰিসংখ্যা দুখলগাজনক।

ভাৰতত শিশুৰ বাবে ৰাষ্ট্ৰীয় নীতি অনুসৰি ১৯৭৫ চনত বছৰৰ পাছত বছৰ ধৰি ই বিশ্বৰ অন্যতম বৃহৎ সংহত পৰিয়াল আৰু সম্প্ৰদায় কল্যাণ আঁচনিলৈ পৰিণত হৈছে। যোৱা কেইটামান দশকত ইয়াৰ ফলপ্ৰসূতাৰ প্ৰতি লক্ষ্য ৰাখি ভাৰত চৰকাৰে এই কাৰ্যসূচীৰ সৰ্বজনীন উপলব্ধতা নিশ্চিত কৰাৰ দিশত প্ৰতিশ্ৰুতিবদ্ধ হৈছে

সেৱাৰ পৰিসৰ

ইয়াৰ লক্ষ্যত উপনীত হোৱাত সহায়ক হোৱাকৈ আইচিডিএছৰ অধীনত তলত দিয়া সেৱাসমূহ পৃষ্ঠপোষকতা কৰা হয়:

পৰিপূৰক পুষ্টি
পুষ্টি আৰু স্বাস্থ্য শিক্ষা
প্ৰতিষেধক
স্বাস্থ্য পৰীক্ষা
ৰেফাৰেল সেৱা
প্ৰাক-বিদ্যালয় শিক্ষা(অ আনুষ্ঠানিক)
কিশোৰ-কিশোৰীসকলৰ বাবে গৰ্ভনিৰোধক পৰামৰ্শ

ৰূপায়ণ

পুষ্টিৰ উদ্দেশ্যে আইচিডিএছে ৬ মাহৰপৰা ৬ বছৰ বয়সলৈকে প্ৰতিজন শিশুক প্ৰতিদিনে ৫০০ কিলোকেলৰি (১২–১৫ গ্ৰাম প্ৰটিনৰ সৈতে) প্ৰদান কৰে। ১০ৰপৰা ১৯ বছৰ বয়সৰ কিশোৰী ছোৱালীক প্ৰতিমাহে ৬ কিলোগ্ৰাম খাদ্য শস্য দিয়া হয়।

স্বাস্থ্য আৰু পৰিয়াল কল্যাণ মন্ত্ৰ্যালয়ৰ অধীনত জনস্বাস্থ্য আন্তঃগাঁথনিৰ জৰিয়তে প্ৰদান কৰা প্ৰতিষেধক, স্বাস্থ্য পৰীক্ষা আৰু ৰেফাৰেল সেৱাৰ সেৱাসমূহ। ইউনিচেফে ১৯৭৫ চনৰপৰা আইচিডিএছ আঁচনিৰ বাবে অত্যাৱশ্যকীয় সামগ্ৰী যোগান ধৰি আহিছে।

প্ৰত্যাহ্বান

যোৱা তিনিটা দশকত ধন বৃদ্ধি পোৱাৰ পিছতো আইচিডিএছে নিজৰ উল্লিখিত লক্ষ্যৰপৰা আঁতৰি আহিল আৰু এতিয়াও কেইবাটাও প্ৰত্যাহ্বানৰ সন্মুখীন হৈছে। ইয়াৰ উপৰি, যদিও ইয়াৰ ব্যাপক কভাৰেজ আছে, কাৰ্য্যকৰী ব্যৱধানৰ অৰ্থ হ'ল যে সমগ্ৰ দেশতে সেৱা প্ৰদানৰ গুণগত মান আৰু পৰিমাণৰ ক্ষেত্ৰত সামঞ্জস্যপূৰ্ণ নহয়।[

প্ৰভাৱ

এই কাৰ্যসূচীৰ কেইবাটাও ইতিবাচক সুবিধাৰ নথিভুক্ত আৰু প্ৰতিৱেদন কৰা হৈছে।

অন্ধ্ৰ প্ৰদেশ আৰু কৰ্ণাটকত কৰা এক অধ্যয়নত লিংগ নিৰ্বিশেষে সকলো শিশুৰ মানসিক আৰু সামাজিক বিকাশৰ যথেষ্ট উন্নতি হোৱা দেখা গৈছে।
কিন্তু বিশ্ব বেংকে কন্যা শিশুৰ উন্নতিৰ লক্ষ্য নিৰ্ধাৰণ কৰিব নোৱাৰা, কম আয়ৰ শিশুতকৈ ধনী আৰু মধ্যবিত্তীয় শিশুৰ অংশগ্ৰহণ আৰু ভাৰতৰ আটাইতকৈ দৰিদ্ৰ আৰু অপুষ্টিকৰ ৰাজ্যসমূহৰ বাবে সৰ্বনিম্ন মাত্ৰাৰ পুঁজিকে ধৰি কাৰ্যসূচীৰ কিছুমান মূল অভাৱৰ ওপৰতো আলোকপাত কৰিছে।

তথ্যৰ উৎস

বাহ্যিক সংযোগ

UNICEF India ICDS
National Institute of Public Cooperation and Child Development
ICDS in Maharashtra

শ্ৰেণী:ভাৰত চৰকাৰৰ আঁচনি
ফিৰোজা বেগম

ফিৰোজা বেগম এগৰাকী ইহুদী ভাৰতীয় অভিনেত্ৰী আছিল। তেওঁ কেইবাখনো বলীউড আৰু মলিউড ছবিত অভিনয় কৰিছিল। ১৯২০ আৰু ১৯৩০ দশকত তেওঁ যথেষ্ট জনপ্ৰিয় আছিল। যদিও সেই সময়ত আন ইহুদী অভিনেত্ৰীও আছিল, ৰুবী মায়াৰ্ছ আৰু এষ্টাৰ ভিক্টোৰিয়া আব্ৰাহাম (প্ৰমিলা)ৰ দৰে আন উল্লেখযোগ্য অভিনেত্ৰীৰ সৈতে তেওঁ আঁতৰত আছে।

জন্মৰ নাম আছিল চুজান ছলমন আৰু তেওঁ আছিল বেনে ইজৰাইল ঐতিহ্যৰ। তেওঁ নিজৰ ইহুদী পৰিচয় লুকুৱাবলৈ মুছলমান নাম ফিৰোজা বেগম ব্যৱহাৰ কৰিছিল ২০১৭ চনত মুক্তি পোৱা ডেনি বেন-মোশ্বেৰ তথ্যচিত্ৰ “শ্বাল’ম বলীউড: দ্য আনটল্ড ষ্ট'ৰী অৱ ইহুদীছ এণ্ড বলীউড”ত পাঁচগৰাকী প্ৰখ্যাত ইহুদী অভিনেত্ৰীৰ বিষয়ে বৰ্ণনা কৰা হৈছিল আৰু তাৰে এগৰাকী আছিল ফিৰোজা বেগম।

চলচ্চিত্ৰপঞ্জী

বেৱাফা কাটিল
প্ৰেম বীৰ
দিন ৰাত
ৰায়গড়
ভাগতা ভুত
চাৰ্কাচ গাৰ্ল (
নূৰ-ই-য়ামন (১৯৩৫)
আসুঁও কী দুনীয়া (১৯৩৬)
ভাৰত কা লাল (১৯৩৬)

তথ্য সংগ্ৰহ

শ্ৰেণী:নিৰ্বাক চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মালায়লম চলচ্চিত্ৰৰ অভিনেত্ৰী
হেলী শ্বাহ

হেলী শ্বাহ (ইংৰাজী: Helly Shah; জন্ম: ৭ জানুৱাৰী ১৯৯৬) এগৰাকী ভাৰতীয় অভিনেত্ৰী আৰু মডেল যিয়ে মূলতঃ হিন্দী টেলিভিছনত কাম কৰে। ২০১০ চনত জিন্দগী কা হৰ ৰং...গুলালত টলীৰ চৰিত্ৰত অভিনয় কৰি তেওঁ অভিনয় জীৱনৰ পাতনি মেলে। তেওঁ বিশেষকৈ স্বৰাগিনীত স্বৰা বসু মহেশ্বৰী আৰু দেৱাংশীত দেৱাংশী বক্সীৰ চৰিত্ৰত কৰা অভিনয়ৰ বাবে পৰিচিত।

চুফিয়ানা প্যাৰ মেৰাত ছালতানাত আৰু কায়ানাত শ্বাহৰ দ্বৈত চৰিত্ৰ আৰু ইস্ক মেঁ মৰজাৱা ২ তথা ৱেব ধাৰাবাহিক ইস্ক মেঁ মৰজাৱা ২: নয়া চফৰত ৰিদ্ধিমা ৰায়সিংহানিয়াৰ চৰিত্ৰত অভিনয় কৰি শ্বাহে ব্যাপক স্বীকৃতি লাভ কৰে।

প্ৰাৰম্ভিক জীৱন

১৯৯৬ চনৰ ৭ জানুৱাৰীত শ্বাহৰ জন্ম হৈছিল। তেওঁ আহমেদাবাদৰ এগৰাকী গুজৰাটী আৰু এগৰাকী নিৰামিষভোজী।

কেৰিয়াৰ

শ্বাহে অষ্টম শ্ৰেণীত পঢ়ি থকাৰ পৰাই অভিনয় জীৱন আৰম্ভ কৰিছিল। তেওঁৰ কেৰিয়াৰ ষ্টাৰ প্লাছৰ ধাৰাবাহিক গুলালৰ জৰিয়তে আৰম্ভ হৈছিল। ইয়াৰ পিছত তেওঁ ছনী পালৰ খুচিয়ো কি গুল্লক আশীত অভিনয় কৰিছিল।

২০১৫ চনৰ মাৰ্চ মাহৰ পৰা ২০১৬ চনৰ ডিচেম্বৰ মাহলৈকে শ্বাহে স্বৰাগিনীত স্বৰা মহেশ্বৰীৰ চৰিত্ৰত অভিনয় কৰিছিল।

২০১৬ চনত শ্বাহে কালাৰ্ছ টিভিৰ ঝলক দিখলা যা (ছিজন ৯)-ত অংশগ্ৰহণ কৰিছিল। ২০১৭ চনত তেওঁ দেৱাংশীত দেৱাংশী উপাধ্যায়/বক্সীৰ চৰিত্ৰত অভিনয় কৰিছিল।

২০১৯ চনত তেওঁ ষ্টাৰ ভাৰতৰ চুফিয়ানা প্যাৰ মেৰাত ছালতানাত শ্বাহ আৰু কায়ানাত শ্বাহৰ দ্বৈত চৰিত্ৰত অভিনয় কৰিছিল। ইয়াৰ পিছত তেওঁ ষ্টাৰ প্লাছৰ য়ে ৰিস্তে হ্যৈ প্যাৰ কেত নেহা হিচাপে অভিনয় কৰে।

শ্বাহে ৰাহুল সুধীৰ আৰু বিশাল বশিষ্ঠৰ বিপৰীতে ইস্ক মেঁ মৰজাৱা ২ত ৰিদ্ধিমা ৰায়সিংহানিয়াৰ চৰিত্ৰত অভিনয় কৰিছিল। যিখন ধাৰাবাহিক ২০২০ চনৰ ১৩ জুলাইৰ পৰা ২০২১ চনৰ ১৩ মাৰ্চলৈকে কালাৰ্ছ টিভিত সম্প্ৰসাৰিত হৈছিল। অনুষ্ঠানটো শেষ হোৱাৰ পিছত ১৫ মাৰ্চৰ পৰা 'ভুট চিলেক্ট' (Voot Select)-ত ইস্ক মেঁ মৰজাৱা ২: নয়া চফৰ শীৰ্ষক নতুন ছিজন আৰম্ভ হয়, য’ত শ্বাহে পুনৰ ৰিদ্ধিমাৰ চৰিত্ৰটো ৰূপায়ণ কৰিছিল।

২০২২ চনৰ ১৮ মে’ত তেওঁ কান চলচ্চিত্ৰ মহোৎসৱৰ (Cannes Film Festival) ৰেড কাৰ্পেটত খোজ দি আত্মপ্ৰকাশ কৰে। ২১ মে’ত কান চলচ্চিত্ৰ মহোৎসৱত তেওঁৰ প্ৰথম ছবি কায়া পলটৰ পোষ্টাৰ উন্মোচন কৰে। অভিনেত্ৰীগৰাকীয়ে লৰিয়েল পেৰিছৰ হৈও কানৰ ৰেড কাৰ্পেটত খোজ দিছিল; এনেদৰে তেওঁ লৰিয়েল পেৰিছৰ দৰে ইভেণ্ট স্পনছৰৰ হৈ ৰেড কাৰ্পেটত খোজ দিয়া প্ৰথমগৰাকী ভাৰতীয় টেলিভিছন অভিনেত্ৰী হিচাপে পৰিগণিত হয়। ২০২৪ চনৰ মাৰ্চ মাহৰ পৰা তেওঁ এখন তেলুগু ছবিতো কাম কৰি আছে।

২০২৫ চনৰ মাৰ্চৰ পৰা জুন মাহলৈকে তেওঁ কালাৰ্ছ টিভিৰ জ্যাদা মত উড়ত শেহজাদ শ্বেখৰ বিপৰীতে কাজল ঠাকুৰৰ চৰিত্ৰত অভিনয় কৰিছিল।

সংবাদ মাধ্যমত

২০২০ চনৰ 'ইষ্টাৰ্ন আই'ৰ শীৰ্ষ ৫০ গৰাকী এছীয় তাৰকাৰ তালিকাত শ্বাহে ৪৭তম স্থান লাভ কৰিছিল। সেই একে বছৰতে ইষ্টাৰ্ন আইৰ "দশকৰ ডাইনেমিক ডজন" (Dynamic dozen for the decade) তালিকাত তেওঁ চতুৰ্থ স্থানত আছিল। ২০২১ চনত তেওঁ ইষ্টাৰ্ন আইৰ "৩০ অনুৰ্ধ বিশ্বজনীন এছীয় তাৰকা" (Top 30 under 30 Global Asian Stars)ত স্থান লাভ কৰিছিল। ২০২৩ চনত তেওঁ 'টাইমছ নাউ'ৰ "জনপ্ৰিয় টেলিভিছন অভিনেত্ৰী"ৰ তালিকাত তৃতীয় স্থান লাভ কৰিছিল।

তথ্যসূত্ৰ

বাহ্যিক সংযোগ

শ্ৰেণী:হিন্দী টেলিভিছনৰ অভিনেত্ৰী
শ্ৰেণী:ভাৰতীয় মডেল
মলয়া খাউণ্ড

মলয়া খাউণ্ড এগৰাকী অসমীয়া লিখক।

জীৱনী

অসমৰ যোৰহাট জিলাত তেখেতৰ জন্ম হৈছিল।

পুৰষ্কাৰ

সাহিত্য একাডেমী অনুবাদ বটা, ২০০৭

প্ৰকাশিত কিতাপৰ তালিকা

মলয়া খাউণ্ড ৰচিত কিতাপৰ আংশিক তালিকা:
ড° বীৰেন্দ্ৰ কুমাৰ ভট্টাচাৰ্য্য আৰু তেওঁৰ উপন্যাসসমূহ, সাহিত্য প্ৰকাশ, গুৱাহাটী, ১৯৮৯
অসমীয়া অভিজ্ঞা মহিলাৰ আত্মজীৱনী সংকলন: এৰি অহা দিনবোৰ, লয়াৰ্চ বুক স্টল, গুৱাহাটী, ১৯৯৩
অনুদিত: পৰিবৰ্ত্তনৰ অধিকাৰ, নেচনেল বুক ট্ৰাস্ট, নতুন দিল্লী, ১৯৯৩
অনুদিত:গুজৰাটী গল্প সংগ্ৰহ, নেচনেল বুক ট্ৰাস্ট, নতুন দিল্লী, ১৯৯৩
Indira GoswamiL A Critical Study of Her Writing, B.K. Publishing House, Delhia, 1994.
ত্ৰৈলোক্য পূজিতা দেৱী, অসম বুক স্টল, গুৱাহাটী, ১৯৯৫
অসমীয়া অভিজ্ঞা মহিলাৰ আত্মজীৱনী সংকলন: এৰি অহা দিনবোৰ, দ্বিতীয় খণ্ড, স্টুডেন্ট স্টৰ্চ, ১৯৯৯
চিন্তা মন্থন আৰু অভিব্যক্তি, স্টুডেন্ট স্টৰ্চ, গুৱাহাটী, ২০০৩
অনুদিত: দাদিবুঢ়া, সাহিত্য একাডেমী, নতুন দিল্লী, ২০০৭
Translated: Bamboo -- Green Gold, CBTC Mission.
ভক্তি আন্দোলন আৰু অসমত নৱবৈষ্ণৱ ধৰ্ম্ম, বনলতা, ডিব্ৰুগড়, ২০১৭

তথ্যসূত্ৰ
জন পিটাৰ ৱেড

জন পিটাৰ ৱেড (John Peter Wade, জ.১৭৬২-মৃ.২৪.১੦.১৮੦২) এগৰাকী ব্ৰিটিছ লেখক আৰু ব্ৰিটিছ ইষ্ট ইণ্ডিয়া কোম্পানীৰ এছিছটেণ্ট ছাৰ্জন৷

কেপ্টেইন ৱেলছৰ লগত অসমলৈ আহি ইয়াত ডেৰ বছৰ থাকি তেওঁ এন একাউণ্ট অৱ আছাম (An Account of Assam) নামৰ গ্ৰন্থখন ৰচনা কৰে৷ ১৭৯৮ চনত তেওঁ পুনৰ অসমলৈ আহে আৰু এ জিওগ্ৰাফিকেল স্কেট্ছ অৱ আছাম (A Geographical Sketch of Assam) নামৰ আন এখন গ্ৰন্থ ৰচনা কৰে৷ তেওঁ চিকিৎসাবিজ্ঞান বিষয়ৰো তিনিখন গ্ৰন্থ ৰচনা কৰিছিল৷ তেওঁ ৰয়েল এছিয়াটিক ছচাইটী অৱ বেংগলৰ সদস্য নিৰ্বাচিত হৈছিল৷

১৮੦২ চনৰ ১੦ অক্টোবৰত তদানীন্তন বংগদেশৰ মেদিনীপুৰত তেওঁৰ দেহাৱসান ঘটে৷

তথ্য সূত্ৰ

শ্ৰেণী:লেখক
শ্ৰেণী:মৃত ব্যক্তি